**VPRAŠANJA IN ODGOVORI – 5**

Javni razpis za sofinanciranje projektov izgradnje ekonomsko-poslovne infrastrukture podjetniških inkubatorjev) v Zasavski in Savinjsko-Šaleški premogovni regiji v okviru Sklada za pravični prehod v obdobju 2023-2026

Številka: 4300-97/2023-MKRR-44

2. 10. 2024

1. V razpisni dokumentaciji, prilogi 5 Metodologija opredelitve degradiranih območij je navedena spletna stran baza FDO (http://crp.gis.si/). Pregledovalnik baze zahteva uporabniško ime in geslo, ki pa se ju v okviru spletne strani ne da generirati. Prosim za navodila kako se bazo lahko uporabi.

ODGOVOR: Podatki so dosegljivi na http://crp.gis.si/bf\_map - Kartografski prikaz FDO (nekateri spletni brskalniki ne dostopajo do spletne strani, dostop je možen z brskalnikom Microsoft Edge)

2. Vezano na strošek storitev zunanjih izvajalcev me zanima ali je strošek izdelave vloge na JR, ki jo za prijavitelja izvede zunanji svetovalec upravičen strošek projekta?

ODGOVOR: Strošek izdelave vloge na JR ni upravičen strošek

3. V RD, točka 10 – Pogoji za ugotavljanje upravičenosti, pogoj 19 Posebnih pogojev, ki jih mora izpolnjevati prijavitelj oziroma projekt je navedeno, da se izpolnjevanje pogoja (»Zasedenost novo opremljenih uporabnih površin podjetniškega inkubatorja namenjenih za podjetniške vsebine mora biti najkasneje v obdobju treh (3) let od zaključka projekta najmanj 70 %.«) ugotavlja na podlagi Priloge 4 k Obrazcu 4 – tloris podjetniškega inkubatorja in letnih poročil prijavitelja. Kaj je mišljeno z letnimi poročili prijavitelja, glede na to, da je prijavitelj občina?

ODGOVOR: Prijavitelj oz. upravičenec je v skladu s 24. členom pogodbe o sofinanciranju dolžan še 5 let po zaključku operacije poročati ministrstvu o doseženih kazalnikih določenih s pogodbo

4. Je priloga »Analiza stanja in potreb po inkubatorjih v občini« mišljena priloga k vlogi kot samostojen projektni dokument? Je strošek priprave take priloge zunanjega izvajalca upravičen strošek projekta?

ODGOVOR: Analiza stanja in potreb po inkubatorjih v občini se izdela kot samostojen elaborat in je sestavni del investicijske dokumentacije. Strošek izdelave elaborata je upravičen strošek projekta.

5. Je s prilogo »Predlog poslovnega načrta delovanja inkubatorja« mišljen samostojen projektni dokument ali pa je dovolj le opis predloga poslovnega načrta v okviru Obrazca 4 JR? V kolikor je Predlog poslovnega načrta mišljen kot samostojen projektni dokument nas zanima ali je strošek priprave zunanjega izvajalca omenjenega dokumenta upravičen strošek projekta?

ODGOVOR: Predlog poslovnega načrta inkubatorja se izdela kot samostojen elaborat in je sestavni del investicijske dokumentacije. Strošek izdelave elaborata je upravičen strošek projekta.

6. Zanima nas ali je strošek priprave presoje skladnosti projekta z načeli DNSH in strošek presoje odpornosti projekta na podnebne spremembe upravičen strošek projekta? Omenjena dokumentacija bo za prijavitelja izdelana s strani zunanjega strokovnjaka s področja okolja.

ODGOVOR: Presoja skladnosti projekta z načeli DNSH in Presoja odpornosti projekta na podnebne spremembe se izdelata kot samostojen elaborat in sta sestavni del investicijske dokumentacije. Strošek izdelave elaboratov je upravičen strošek projekta.

7. V razpisni dokumentaciji  za Javni razpis za sofinanciranje projektov izgradnje ekonomsko-poslovne infrastrukture (podjetniških inkubatorjev)  v Zasavski in SAŠA premogovni regiji v okviru Sklada za pravični prehod v obdobju 2023-2026, je na strani 16, pod točko 16 navedeno, da se bo izpolnjevanje pogoja glede tlorisa podjetniškega inkubatorja preverjalo na podlagi Priloge 4 k Obrazcu 4 in dokumentov iz vloge. Na vaši spletni strani, kjer je objavljen naveden javni razpis, med obrazci ni omenjene Priloge 4. Prosimo za pojasnilo.

ODGOVOR: Oblika Priloge 4 k obrazcu 4 ni predpisana. Prijavitelj mora kot Prilogo 4 predložiti tloris podjetniškega inkubatorja, iz katerega so jasno razvidni podatki, ki so zahtevani za izpolnjevanje pogoje št. 16: površina celotnega objekta, ki je predmet prijave, površina objekta, ki je namenjena podjetniškim vsebinam in predvidena zasedenost podjetniškega inkubatorja ter zasedenost novo urejenih uporabnih površin namenjenih za podjetniške vsebine v roku treh (3) let po zaključku projekta.

8. V razpisni dokumentaciji, na strani 7, je zapisano, da je najmanj 60% urejenih površin novozgrajenega podjetniškega inkubatorja, vključno s skupnimi površinami podjetniškim vsebinam in organizacijam, ki nudijo podporne storitve pri nastajanju in rasti inkubirancev in 40% vseh površin novozgrajenega podjetniškega inkubatorja za izvajanje izobraževalnih vsebin.

Naše vprašanja glede na zgoraj zapisano:

- si pravilno tolmačimo, da se v to razmerje zajamejo neto površine novozgrajenega objekta za izvajanje dejavnosti IN pripadajoči skupni tehnični prostori, hodniki?

- da se v navedenih 60 % objekta vključujejo prvenstveno novo nastala podjetja, stara od 0 do 3 leta, ni pa navedena starost pogoj za organizacije, ki nudijo podporne storitve inkubirancem, kot npr. obstoječi subjekti SAŠA inkubator, Razvojna agencija SAŠA ter

- da starostnega pogoja ni potrebno izpolnjevati univerzi/fakulteti?

ODGOVOR

Vse novo urejene površine podjetniškega inkubatorja se razdelijo na:

a. Površine namenjene podjetniškim vsebinam (glej odstavek št. 5 točke 4.2. razpisne dokumentacije) kamor prištevamo površine za inkubirance, površine za podjetja/organizacije, ki nudijo podporne storitve za inkubirance ter skupne površine, potrebne za delovanje inkubatorja (hodniki, tehnični prostori, sanitarije, ipd.). Obsegajo najmanj 60% urejenih površin novozgrajenega podjetniškega inkubatorja.

b. Površine za partnerske ali pridružene organizacije oziroma institucije (glej odstavek št. 6 točke 4.2. razpisne dokumentacije) kamor prištevamo površine za inkubirance, površine za podjetja/organizacije, ki nudijo podporne. Obsegajo največ 40% urejenih površin novozgrajenega podjetniškega inkubatorja.

Za podjetja/organizacije, ki nudijo podporne storitve za inkubirance in za partnerske ali pridružene organizacije oziroma institucije ni predpisane starostne omejitve.

9. Ali pravilno razumemo, da pri kazalniku učinka (str. 8 razpisne dokumentacije) navajamo celotno površino novozgrajenega objekta ali samo del (min. 60%) namenjen gospodarski dejavnosti?

Pri kazalniku rezultata % zasedenosti prostorov upoštevamo celotno površino novozgrajenega objekta ali samo del (min. 60%), ki je namenjen gospodarski dejavnosti?

ODGOVOR

Kazalnik učinka Novo urejene površine za gospodarsko dejavnost v zgrajenem podjetniškem inkubatorju se nanaša na celotno površino novozgrajenega objekta.

Pri kazalniku rezultata Zasedenost novo urejenih uporabnih površin namenjenih za podjetniške vsebine se upoštevajo zgolj površine namenjene podjetniškim vsebinam (točka a pri odgovoru 8) ki obsegajo minimalno 60% urejenih površin novozgrajenega podjetniškega inkubatorja.

10. V investicijski dokumentaciji je potrebno navesti UPRAVLJALCA objekta, kot tudi v prijavnem obrazcu navesti podatke o upravljalcu inkubatorja (poglavje 10, pogoj številka 21, 18 stran razpisne dokumentacije), kjer se predvideva, da se zavede predviden način izbora upravljavca, zahtevane značilnosti in potrebne izkušnje… . Občina namerava kot upravljavca imenovati obstoječi SAŠA inkubator, neprofitno podjetje, za katerega smatramo, da dobro deluje in bo izpolnil naša pričakovanja. Trenutno pa še nimamo speljanih pravno formalnih pogojev za predajo v upravljanje, saj tudi objekt še ni zgrajen.

Naše vprašanje je ali lahko že v tej fazi imenujemo/navajamo v investicijski dokumentaciji SAŠA inkubator kot upravljavca ali mora biti to trenutno še občina?

ODGOVOR

V investicijski dokumentaciji se navede Upravljalec, ki ga investitor v fazi priprave investicijske dokumentacije načrtuje za izvajanje upravljanja podjetniškega inkubatorja.

V skladu s pogoji javnega razpisa pa mora prijavitelj v okviru izvajanja operacije izvesti izbor upravljalca. V zvezi s tem se v prijavnem obrazcu (točka 2.3) navede predvideni način izbora upravljavca ter zahteve glede značilnosti in potrebnih izkušnje/prednosti upravljalca za vodenje in upravljanje inkubatorja.

11. K predlogu poslovnega načrta delovanja inkubatorja, morajo biti priloženi tudi sporazumi s pridruženimi oz. partnerskimi organizacijami/institucijami iz katerih je razvidna predvidena vrsta/oblika podpornih storitev. Ali pravilno tolmačimo, da poslovni načrt pripravi MOV in da se prilaga sporazuma med MOV in SAŠA inkubatorjem ter SAŠA inkubatorjem in fakulteto? Ali morda kako drugače? Slednji morda kot tripartitni sporazum?

ODGOVOR

Predložijo naj se sporazumi sklenjenimi med MOV in pridruženimi oz. partnerskimi organizacijami/ institucijami.

12. Pošiljamo vam vprašanje za razjasnitev opredelitve upravičenih stroškov javnega razpisa:

V točki 7.1 razpisne dokumentacije so navedeni upravičeni stroški javnega razpisa ki obsegajo:

1. GOI dela

2. Nakup zemljišč z objektom/delom objekta

3. Oprema inkubatorja

4. Stroški storitev zunanjih izvajalcev

5. Stroški informiranja in komuniciranja

6. DDV

V točki 7.1.1 je opredeljena vrsta stroška - GOI dela, za katero je opredeljeno, da morajo biti v investicijski dokumentaciji opredeljene posamezne vrste stroškov GOI del, ki jih je potrebno vnesti v prilogo 1 obrazca št.4.

Pri pregledu Priloge 1 obrazca št. 4 smo ugotovili, da nam le ta ne omogoča vnosa posameznih vrst stroškov GOI del (gradbena dela, obrtniška dela, zunanja ureditev in kanalizacija, električne instalacije, strojne instalacije).

Ali to pomeni, da ni potrebno opredeliti posameznih vrst stroškov GOI? V naboru vrste stroškov Priloge 1 obrazca št. 4 je samo ena pozicija na temo GOI del.

V točki 7.1.3 je opredeljeno, da je potrebno opredeliti posamezne vrste opreme v investicijski dokumentaciji ter jih vnesti v Prilogo 1 obrazca št. 4.

V investicijski dokumentaciji imamo opredeljenih več vrst opreme kot jih je opredeljeno v naboru v prilogi 1 obrazca št. (Stroški notranje opreme in Stroški računalniške in strojne opreme).

Ali moramo v IP opredeljene vrste opreme razmejiti med ti dve postavke iz priloge 1(npr. pohištvena oprema)?

Kaj predstavlja oprema povezana z izvedbo GOI del?

V toki 7.1.4 so opredeljeni stroški storitev:

- stroški gradbenega nadzora,

- stroški izdelave projektne in investicijske dokumentacije,

- koordinacija varstva pri delu,

- projektantski nadzor,

- ostale storitve, ki so potrebne za izvedbo projekta

V Prilogi 1 obrazca št. 4 ni podane nobene opredelitve vrste stroškov za storitev zunanjih izvajalcev.

Katere kategorije stroškov iz obstoječega nabora naj izberemo za vnos stroškov storitev zunanji izvajalcev?

ODGOVOR

V stolpec B priloge 1 se vnašajo posamezne aktivnosti operacije, v stolpec C pa se vnašajo kategorije stroška v katero se uvršča posamezna aktivnost. Kategorije stroška v stolpcu b (se izberejo iz spustnega seznama) so povzete iz nabora upravičenih stroškov v točki 7.1. razpisne dokumentacije. Nabor kategorije upravičenih stroškov je v dopolnjeni verziji Priloge 1 ustrezno usklajen. Dopolnjena verzija priloge 1 je objavljena na spletni strani MKR pri razpisni dokumentaciji.